
ODLOČITVE REPUBLIKE SLOVENIJE

V ZVEZI Z ZADEVAMI EVROPSKE UNIJE

PREDLOG ZA OBRAVNAVO

I.

1. Zadeva EU: 

Naslov dokumenta v slovenskem jeziku: Predlog direktive Sveta o spremembi Direktive 2006/112/ES glede podaljšanja obdobja uporabe neobveznega mehanizma obrnjene davčne obveznosti za dobave določenega blaga in opravljanje določenih storitev, dovzetnih za goljufije, ter mehanizma za hiter odziv v primerih goljufij na področju DDV
Naslov dokumenta v delovnem jeziku EU: Proposal for a Council Directive amending Directive 2006/112/EC as regards the extension of the application period of the optional reverse charge mechanism in relation to supplies of certain goods and services susceptible to fraud and of the Quick Reaction Mechanism against VAT fraud
Datum dokumenta: 02. 10. 2026
Številka dokumenta: 13970/26 
Medinstitucionalna oznaka: 2026/0292(CNS)

Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije
3. Postopek sprejemanja zadeve EU v institucijah EU:

Postopek: Posebni zakonodajni postopek 
Faza sprejemanja:  
4. Pristojni organ EU: 

Svet  EU v sestavi: ECOFIN - Svet EU za ekonomske in finančne zadeve 

Delovno telo Sveta EU: D.04.a - Delovna skupina za davčna vprašanja (a) posredna obdavčitev

5. Organ, pristojen za dokončen sprejem stališča RS:

  Državni zbor
6. Pravna podlaga za obravnavo v Državnem zboru: 
 Vlada Republike Slovenije pošlje predlog stališča Republike Slovenije v odločanje Državnemu zboru Republike Slovenije v skladu s prvim odstavkom 4. člena Zakona o sodelovanju med državnim zborom in vlado v zadevah Evropske unije. 
Pri delu v Državnem zboru bodo sodelovali:  mag. Andrej Šircelj, minister, mag. Maja Hostnik Kališek, državna sekretarka, Peter Papež, državni sekretar, mag. Kristina Šteblaj, državna sekretarka, Miran Vičič, državni sekretar, Barbara Prislan, v. d. generalne direktorice, Dragana Radunović, vodja sektorja, Mitja Brezovnik, sekretar, Dijana Šprajc Turek, podsekretarka
7. Roki:

Predviden čas pričetka obravnave zadeve EU v institucijah EU: oktober 2026

Predviden čas sprejema zadeve EU v institucijah EU: december 2026
Rok za odziv organa: 23. 10. 2026
Rok za obravnavo na seji Vlade in njenih odborih: 29. 10. 2026

Rok za obravnavo predloga stališča RS v DZ: 13. 11. 2026

Predlog z obrazložitvijo za skrajšanje oziroma podaljšanje rokov: 

8. Organ, odgovoren za pripravo predloga stališča RS:

Organ: Ministrstvo za finance
Kontaktne osebe organa: Barbara Prislan, v. d. generalne direktorice, Dragana Radunović, vodja sektorja, Mitja Brezovnik, sekretar, Dijana Šprajc Turek, podsekretarka
9. Delovna skupina Vlade, organizirana za posamezno področje zadev EU: 

DS13 - Obdavčenje 

vodilni organ: MF - Ministrstvo za finance

vodja delovne skupine: Barbara Prislan, v. d. generalne direktorice
Delovna skupina je predlog stališča RS obravnavala:  Ne
10. Predlog stališča RS je usklajen z organi:

Organ: .
Kontaktna oseba organa: 

11. O predlogu stališča RS je bilo opravljeno posvetovanje z: 

12. Zahteva za obravnavo: na seji Vlade, na seji Odbora za gospodarstvo
	mag. Andrej Šircelj

MINISTER


II.

PREDLOG

STALIŠČE RS
Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 - ZF in 555/26) je Vlada Republike Slovenije sprejela naslednji sklep

A)

Republika Slovenija je sprejela (določila predlog)
Stališče Republike Slovenije
Vlada Republike Slovenije je sprejela na podlagi 49.h člena Poslovnika Vlade Republike Slovenije predlog stališča Republike Slovenije k zadevi Predlog direktive Sveta o spremembi Direktive 2006/112/ES glede podaljšanja obdobja uporabe neobveznega mehanizma obrnjene davčne obveznosti za dobave določenega blaga in opravljanje določenih storitev, dovzetnih za goljufije, ter mehanizma za hiter odziv v primerih goljufij na področju DDV - 13970/26, ki se glasi:

Republika Slovenija podpira Predlog direktive Sveta o spremembi Direktive 2006/112/ES glede podaljšanja obdobja uporabe neobveznega mehanizma obrnjene davčne obveznosti za dobave določenega blaga in opravljanje določenih storitev, dovzetnih za goljufije, ter mehanizma za hiter odziv v primerih goljufij na področju DDV.

B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 
Namen Predloga direktive Sveta o spremembi Direktive 2006/112/ES glede podaljšanja obdobja uporabe neobveznega mehanizma obrnjene davčne obveznosti za dobave določenega blaga in opravljanje določenih storitev, dovzetnih za goljufije, ter mehanizma za hiter odziv v primerih goljufij na področju davka na dodano vrednost (v nadaljevanju: Predlog direktive) je podaljšati možnost za države članice, da uporabljajo: 

1) mehanizem obrnjene davčne obveznosti za boj proti obstoječim goljufijam pri dobavah blaga in opravljanju storitev iz prvega odstavka 199.a člena Direktive Sveta 2006/112/ES z dne 28. novembra 2006 o skupnem sistemu davka na dodano vrednost (v nadaljevanju: Direktiva o DDV) ter 

2) mehanizem za hiter odziv, kot je določeno v 199.b členu Direktive o DDV, za boj proti goljufijam z uporabo mehanizma obrnjene davčne obveznosti v zelo posebnih primerih. 

Mehanizem obrnjene davčne obveznosti, ki temelji na 199.a členu Direktive o DDV, državam članicam omogoča, da se borijo proti goljufijam neplačujočega gospodarskega subjekta na vnaprej določenih občutljivih območjih, kjer se te običajno pojavljajo na njihovem ozemlju. Uporaba 199.a člena Direktive o DDV je za države članice neobvezna. Ko so dobavitelji zavezani uporabiti mehanizem obrnjene davčne obveznosti za takšne domače dobave, na svojem računu ne morejo zaračunati davka na dodano vrednost (v nadaljevanju: DDV). Posledično ne bodo prejeli zneska DDV od svojih kupcev, tako da taki trgovci ne morejo izginiti s prejetim zneskom DDV. Mehanizem za hiter odziv iz 199.b člena Direktive o DDV je izredni ukrep, ki državam članicam v izjemno nujnih primerih omogoča hitro uvedbo začasnega mehanizma obrnjene davčne obveznosti za dobavo blaga in opravljanje storitev v sektorjih, v katerih je prišlo do nepričakovanih in velikih goljufij in ki niso navedeni v 199.a členu Direktive o DDV.

Evropska komisija je v skladu z akcijskim načrtom za obdavčitev pripravila sveženj za posodobitev DDV, pri čemer je upoštevala priložnosti, ki jih ponujajo digitalne tehnologije (t.i. DDV v digitalni dobi – ViDA). Del tega svežnja vsebuje zahteve za digitalno poročanje, v skladu s katerimi bodo morali davčni zavezanci za čezmejne transakcije v Evropski uniji v zvezi z blagom in storitvami do julija 2030 digitalno poročati v skoraj realnem času v kombinaciji z obvezno uporabo strukturiranih elektronskih računov v standardni obliki Evropske unije. Davčni organi bodo imeli nato od julija 2030 dostop do informacij na podlagi transakcij, vključno z bančnimi podatki, prek tako imenovanega centralnega sistema VIES, tj. novega in centraliziranega vozlišča za spletno čezmejno poročanje in identifikacijo davčnih zavezancev. To bo državam članicam omogočilo, da okrepijo boj proti goljufijam, zlasti goljufijam neplačujočega gospodarskega subjekta znotraj Evropske unije.

Mehanizem obrnjene davčne obveznosti in mehanizem za hiter odziv sta bila koristna kot začasna in ciljno usmerjena ukrepa, katerih prenehanje veljavnosti bi države članice prikrajšalo za učinkoviti orodji za boj proti goljufijam. Obdobje uporabe mehanizma obrnjene davčne obveznosti in mehanizma za hiter odziv bi bilo zato treba podaljšati za dodatno omejeno obdobje, da bi lahko države članice uvedle zahteve za čezmejno digitalno poročanje iz Direktive Sveta (EU) 2025/516 z dne 11. marca 2025 o spremembi Direktive 2006/112/ES glede pravil o DDV za digitalno dobo ter uvedle ali prilagodile nacionalna pravila o izdajanju elektronskih računov. Dokler tak sistem ne bo vzpostavljen, je razumno in preudarno, da se 199.a in 199.b člen Direktive o DDV podaljšata za nadaljnje omejeno obdobje, in sicer do 30. junija 2030.

Uporaba sistema obrnjene davčne obveznosti za prenose pravic do emisije toplogrednih plinov je bila v slovenski pravni red uvedena z Zakonom o spremembah in dopolnitvah Zakona o davku na dodano vrednost (ZDDV-1C; Uradni list RS, št. 85/10), s končno določbo, da se navedena ureditev uporablja do 30. junija 2015, skladno s časovno omejitvijo na ravni prava Evropske unije z Direktivo o DDV. Določba je bila naknadno večkrat podaljšana, nazadnje do 31. decembra 2026, saj se je sistem izkazal kot učinkovit ukrep za preprečevanje goljufij pri trgovanju s toplogrednimi plini in ga uporablja več držav članic. Republika Slovenija je zato Evropski komisiji predlagala podaljšanje veljavnosti določb 199.a in 199.b člena v Direktivi o DDV, katerih veljavnost preneha s koncem tega leta, potrebne spremembe nacionalne zakonodaje pa je Ministrstvo za finance že vključilo v Predlog Zakona o spremembah in dopolnitvah Zakona o davku na dodano vrednost, ki ga je Vlada Republike Slovenije sprejela na svoji 13. redni seji dne 1. 10. 2026 in ga poslala v obravnavo Državnemu zboru Republike Slovenije.

Evropska komisija bo Predlog direktive predstavila Svetu na sestanku Delovne skupine za davčna vprašanja, ki je predviden 20. 10. 2026. V okviru razprave na Delovni skupini sveta za davčna vprašanja si bo Slovenija prizadevala za sprejem takšnih rešitev, ki ne bi ogrozile uveljavitve Predloga direktive s 1. 1. 2027 ter ne bi povzročale nevarnosti čezmejnega prenosa goljufij iz držav članic, ki bi te ukrepe sprejele, v druge države članice.

Glede na navedeno, Republika Slovenija podpira Predlog direktive Sveta o spremembi Direktive o DDV glede podaljšanja obdobja uporabe neobveznega mehanizma obrnjene davčne obveznosti za dobave določenega blaga in opravljanje določenih storitev, dovzetnih za goljufije, ter mehanizma za hiter odziv v primerih goljufij na področju DDV.

OCENA VPLIVOV IN POSLEDIC PREDLOGA ZADEVE EU: 

Vpliv na pravni red


Sprememba obstoječih aktov


Za podaljšanje uporabe mehanizma obrnjene davčne obveznosti za prenos pravic do emisije toplogrednih plinov (trgovanje z ETS kuponi) tudi po 31. decembru 2026, bo treba podaljšati uporabo tega ukrepa tudi v Zakonu o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B, 122/23 in 104/24).


Priprava novih aktov


/

Posledice za proračun

Predlog nima nobenih negativnih posledic za proračun Evropske unije, niti za proračun Republike Slovenije. 

Vpliv na gospodarstvo

Predlog nima neposrednega vpliva na gospodarstvo.

Vpliv na javno upravo

Predlog nima vpliva na javno upravo.

Vpliv na okolje

Predlog nima vpliva na okolje.

Drugo

/

C)

Predstavniki RS, ki bodo zastopali stališče RS v institucijah EU: 

mag. Andrej Šircelj, minister, mag. Maja Hostnik Kališek, državna sekretarka, Peter Papež, državni sekretar, mag. Kristina Šteblaj, državna sekretarka, Miran Vičič, državni sekretar, Barbara Prislan, v. d. generalne direktorice, Dragana Radunović, vodja sektorja, Mitja Brezovnik, sekretar, Dijana Šprajc Turek, podsekretarka, Vida Skomina, SPBR

